  

17ο ΠΑΜΠΕΛΟΠΟΝΝΗΣΙΑΚΟ ΟΔΟΝΤΙΑΤΡΙΚΟ ΣΥΝΕΔΡΙΟ

ΠΕΡΙΦΕΡΕΙΑΚΟ ΣΥΝΕΔΡΙΟ ΠΕΛΟΠΟΝΝΗΣΟΥ ΚΑΙ ΔΥΤΙΚΗΣ ΕΛΛΑΔΑΣ

Τρίπολη, 23-25 Ιουνίου 2017

Το 17ο Παμπελοποννησιακό Οδοντιατρικό Συνέδριο θα πραγματοποιηθεί από 23 έως 25 Ιουνίου 2017 στο Αποστολοπούλειο Πνευματικό Κέντρο στην Τρίπολη, με διοργανωτή τον Οδοντιατρικό Σύλλογο Αρκαδίας και συν-διοργανωτές όλους τους Συλλόγους Πελοποννήσου και Αιτωλοακαρνανίας. Θα περιλαμβάνει πέραν του κατευθυνόμενου προγράμματος, πρακτικά σεμινάρια σε θέματα αιχμής και ελεύθερες ανακοινώσεις. 

Πρόεδρος της οργανωτικής επιτροπής είναι ο κ. Παναγιώτης Γαλαμάς, Πρόεδρος του Οδοντιατρικού Συλλόγου Αρκαδίας και Πρόεδρος της Επιστημονικής Επιτροπής η Αναπλ. Καθηγήτρια ΕΚΠΑ, κα. Μαρία Γεωργοπούλου.

Βραβείο καλύτερης ελεύθερης ανακοίνωσης 

Οι εκδόσεις «Οδοντιατριακό Βήμα» θα απονείμουν για τρίτη χρονιά το βραβείο καλύτερης ελεύθερης ανακοίνωσης, εις μνήμην και προς τιμήν του εκλιπόντος ιδρυτή και εκδότη του «Οδοντιατρικού Βήματος», Γιάννη Καρκατζούλη. Σκοπός του βραβείου είναι η υποστήριξη, η αναγνώριση και η προβολή της ερευνητικής δραστηριότητας των νέων επιστημόνων στο χώρο της Οδοντιατρικής. 

Το βραβείο συνίσταται στην απονομή τιμητικού τίτλου στον ερευνητή και συνοδεύεται από χρηματικό έπαθλο αξίας 500 ευρώ. 

Διοργάνωση: «Οδοντιατρικό Βήμα», e-mail: odvima@otenet.gr, τηλ. 210-3814939.

